Nakunda noktofalko

La Blankventra kaprimulgo aŭ Nakunda noktofalko, Chordeiles nacunda, estas specio de birdoj de la familio de kaprimulgedoj en ties genro Chordeiles de Ameriko, sed propra de Sudameriko, vivanta ekzemple en Brazilo, Venezuelo, Kolombio, Bolivio, Peruo ktp. Ĝiaj naturaj vivejoj estas seka savano, subtropikaj aŭ tropikaj laŭsezone malsekaj aŭ inunditaj herbejoj de malaltaj teroj, kaj tre degraditaj iamaj arbaroj.

Taksonomio
La Nakundan noktofalkon estis formale priskribis en 1817 la franca ornitologo Louis Vieillot kun la dunoma nomo Caprimulgus nacunda baze sur specimeno kolektita en Paragvajo. La specio estis iam metita en la monotipan genron Podager, sed estis movita en la genron Chordeiles baze sur la rezulto de studo de 2010 pri molekula filogenetiko. La iama genronomo Podager originiĝis el la Latina signife "suferanto el podagro" reference al la maniero piediradi de tiu kaprimulgo. La specia epiteto nacunda deriviĝis el la gvarania vorto por "grandbuŝulo".

Genetikaj studoj montris, ke la Nakunda noktofalko estas frata taksono de la multe pli malgranda Nana kaprimulgo (Chordeiles pusillus).

Oni agnoskis du jenajn subspeciojn:
 C. n. coryi Agne & Pacheco, 2011 – norda, orienta Kolombio kaj norda Venezuelo tra Gujano kaj Surinamo ĝis norda Brazilo
 C. n. nacunda (Vieillot, 1817) – orienta Peruo kaj centra Brazilo ĝis centra Argentino

Aspekto
La Nakunda noktofalko estas ne nur la plej granda el la tre aeraj kaprimulgoj konataj kiel noktofalkoj kaj la plej granda specio de kaprimulgo en la neotropikoj, ĝi estas ankaŭ unu el la plej grandaj kaprimulgedaj specioj en la mondo. Ĝia longo, je 27,5 ĝis 32 cm, estas iom malpli longa ol tiu de la Grandorela kaprimulgo, kiu estas tipe konsiderata la plej granda specio en la familio, sed la nakundo povas fakte pezi iom pli averaĝe. Ses specimenoj de nakunda noktofalko estis trovitaj averaĝe 159 g en korpomaso, kun intervalo de 130 ĝis 188 g. Ĝia tre granda grandeco, granda kapo kaj pala korpo kun tre kontrastaj nigraj unuarangaj flugilplumoj igas la nakundan noktofalkon facile identigebla.

Ĉi tiu specio estas rimarkinda pro siaj parte tagaj kutimoj. Kvankam kapabla aera manĝanto, la nakunda noktofalko pasigas konsiderindan kvanton da tempo sur la tero; ĝi havas rimarkinde longajn tarsojn por kaprimulgo, kaj pli verŝajne ol aliaj specioj videblas staranta sur la tero, anstataŭ ripozanta sur la surfaco.

 Referencoj 

 John K. Terres (1980), Audubon Society Encyclopedia of North American Birds, Knopf, ISBN 0-394-46651-9

 Eksteraj ligiloj 

 Foto
 IBC.lynxeds.com

Kategorio:Kaprimulgedoj
Kategorio:Nearktisa faŭno
Kategorio:Birdoj de Sudameriko
Kategorio:Birdoj de Brazilo